Babelscape/SREDFM huggingface dataset:
Εδμόνδος Α΄ της Αγγλίας

Ο Εδμόνδος Α΄ της Αγγλίας ("Edmund I", 921 - 26 Μαΐου 946) βασιλιάς της Αγγλίας (939-946) ήταν μεγαλύτερος γιος του Εδουάρδου του γηραιού και της τρίτης συζύγου του Εαντγκίφου του Κέντ, εγγονός του Αλφρέδου του Μέγα. Ο ίδιος ήταν μόλις τριών ετών όταν πέθανε ο πατέρας του και τον διαδέχθηκε ο ετεροθαλής αδελφός του Έθελσταν της Αγγλίας, ο ίδιος διαδέχθηκε τον άτεκνο Έθελσταν (939) όπως φαίνεται με ελάχιστη αντίσταση. Η βασιλεία του σημαδεύτηκε με συνεχείς πολέμους με τους οποίους κατόρθωσε να ανακτήσει για λογαριασμό του Αγγλικού βασιλείου την Μίντλαντς, την Νορθούμπρια και την Στραθκλάιντ. Ο Εδμόνδος Α΄ ύστερα από εξήμισι χρόνια βασιλείας δολοφονήθηκε και τον διαδέχτηκε ο αδελφός του Έντρεντ της Αγγλίας (946), οι δυο γιοι του Έντουι της Αγγλίας και Έντγκαρ Α΄ ο Ειρηνικός με την σύζυγο του Έλφγκιφου του Σάφτεσμπουρι θα γίνουν βασιλείς αργότερα.
Υπόθεση Ντρέιφους

Η Υπόθεση Ντρέιφους, ή Ντρέυφους, "(γαλλικά: Affaire Dreyfus)" υπήρξε ένα τεράστιο στρατιωτικοπολιτικό σκάνδαλο κατασκοπείας και ταυτόχρονα μία από τις μεγαλύτερες διεθνώς δικαστικές πλάνες που συντάραξε τη Γαλλία επί δώδεκα χρόνια, στα τέλη του 19ου και στις αρχές του 20ου αιώνα. Εκ των υστέρων χαρακτηρίστηκε, περισσότερο προπαγανδιστικά, και σαν η πρώτη πολύ σοβαρή ένδειξη του επερχόμενου αντισημιτισμού στην Ευρώπη κατά τον 20ο αιώνα, που ίσως και ν' αποτελούσε ένα παρακλάδι της γενικότερης ανησυχίας, ενώ οι κύριοι λόγοι ήταν πολύ βαθύτεροι, προερχόμενοι κυρίως από τη γενικότερη κατάσταση που επικρατούσε την εποχή εκείνη στη Γαλλία, (της Γ΄ Δημοκρατίας), όπου ένα απλό επεισόδιο του πολέμου μεταξύ των μυστικών υπηρεσιών αναδείχθηκε σε μέγα δικαστικό κυκεώνα. Το όνομα της υπόθεσης αυτής λήφθηκε από το κεντρικό πρόσωπο αυτής, που ήταν ο Γάλλος λοχαγός Άλφρεντ Ντρέιφους.
Βλαντίμιρ Ναμπόκοφ

Ο Βλαντίμιρ Ναμπόκοφ (Влади́мир Влади́мирович Набо́ков, 22 Απριλίου 1899 – 2 Ιουλίου 1977) ήταν Ρώσος συγγραφέας, γνωστότερος για το μυθιστόρημά του "Λολίτα", ένα από τα μυθιστορήματα με τις μεγαλύτερες πωλήσεις του 20ου αιώνα.

Το μυθιστόρημα του "Λολίτα" μεταφέρθηκε στον κινηματογράφο υπό τον ίδιο τίτλο.
Έντρεντ της Αγγλίας

thumb|right|250px|Διάταγμα του Έντγκαρ (948)
Ο Έντρεντ της Αγγλίας ("Eadred", 923 - 23 Νοεμβρίου 955), βασιλιάς της Αγγλίας (946 - 955) ήταν ο μικρότερος γιος του Εδουάρδου του γηραιού και της τρίτης συζύγου του Εαντγκίφου του Κέντ. Διαδέχθηκε τον αδελφό του Εδμόνδο Α' της Αγγλίας μετά τη δολοφονία του, την ημέρα εορτής του Αγίου Αυγουστίνου. Στις 16 Αυγούστου της ίδιας χρονιάς είχε γίνει δεκτός από τον αρχιεπίσκοπο του Καντέρμπερι στο Κίνγκστον, όπου του δήλωσαν την υποταγή τους όλοι οι Ουαλοί κυβερνήτες και οι βόρειοι κόμητες. 
Το βασικότερο κατόρθωμα της βασιλείας του ήταν ότι επανέφερε το βασίλειο της Νορθούμπριας υπό Αγγλικό έλεγχο, μετά την ήττα και εξορία του Έρικ Χάραλντσον, γιου του Χάραλντ Χορφάγκρε. Ο Έντρεντ πέθανε σε ηλικία 32 ετών, δεν παντρεύτηκε ποτέ και τον διαδέχθηκε ο ανιψιός του Έντουι της Αγγλίας.
Το Αγγλοσαξωνικό χρονικό για το έτος 946 καταγράφει :

""Ο Έντρεντ απέκτησε υπό τον έλεγχο του ολόκληρη την γη της Νορθούμπριας, οι Σκωτσέζοι του έδωσαν όρκους τιμής οτι θα κάνει οτιδήποτε θέλει"."
Τζιρόλαμο Σαβοναρόλα

Ο Τζιρόλαμο Σαβοναρόλα (21 Σεπτεμβρίου 1452 - 23 Μαΐου 1498) ήταν πολιτικός και θρησκευτικός ηγέτης της Φλωρεντίας. Ήταν Δομινικανός μοναχός, με τεράστια επιρροή στα πλήθη της Φλωρεντίας. Ήταν ηγέτης της πόλης από το 1494 μέχρι την εκτέλεσή του το 1498. Όσο κράτησε η ηγεσία του, κήρυσσε την εγκράτεια και ήταν πολέμιος της αγάπης των Φλωρεντινών για τις τέχνες. Ήταν εναντίον της διαφθοράς και του Πάπα Αλέξανδρου ΣΤ΄. Πρωτοστάτησε στο κάψιμο βιβλίων.

Γεννήθηκε στη Φερράρα, όπου και σπούδασε. Πήγε ως μοναχός στη Φλωρεντία το 1482 όπου έμεινε μέχρι το 1487. Επέστρεψε στη Μπολόνια για συνέχιση των σπουδών του. Γύρισε στη Φλωρεντία το 1490, κάνοντας φλογερά κηρύγματα μέσα από τα οποία έγινε γνωστός. Σταδιακά επιτέθηκε σε όλους τους εκπρόσωπους της εξουσίας, στον Πάπα και στους Μεδίκους. Μετά το 1494 πήρε την εξουσία από τους Μεδίκους.

Το 1497 αυτός και οι οπαδοί του έκαψαν καθρέφτες, καλλυντικά, μουσικά όργανα, γυναικεία καπέλα, βιβλία αρχαίων συγγραφέων, πίνακες και γλυπτά που τα θεώρησαν ακατάλληλα στην κεντρική πλατεία της Φλωρεντίας, στην αποκαλούμενη "Πυρά της ματαιοδοξίας".

Σταδιακά οι Φλωρεντινοί κουράστηκαν από την ασκητική ζωή. Στις 12 Μαΐου 1497 ο Πάπας Αλέξανδρος ΣΤ΄ τον αναθεμάτισε και το 1498 ζήτησε τη σύλληψη και θανάτωσή του. Ένα εξαγριωμένο πλήθος τον συνέλαβε στις 8 Απριλίου. Εκτελέστηκε στις 23 Μαΐου 1498.

Στο τέλος του 20ού αιώνα, Δομινικανοί μοναχοί ζήτησαν από τον Πάπα να τον ανακηρύξει Άγιο, θεωρώντας άδικο τον αναθεματισμό του.
Εδουάρδος ο Μάρτυρας

Ο Εδουάρδος ο Μάρτυρας ("Edward the Martyr", 962 – 18 Μαρτίου 978) βασιλιάς των Αγγλοσαξόνων (975 - 978) ήταν μεγαλύτερος γιος και διάδοχος του Έντγκαρ του Ειρηνικού αλλά το όνομα της μητέρας του δεν είναι γνωστό, πιθανότατα ήταν νόθος επειδή γεννήθηκε πριν ο Έντγκαρ παντρευτεί την πρώτη νόμιμη σύζυγο του Έθελφλεντ της Μερκίας. Μετά τον αιφνίδιο θάνατο του πατέρα του (975) ξέσπασε στην Αγγλία εμφύλιος πόλεμος ανάμεσα στους οπαδούς του ίδιου του Εδουάρδου του Μάρτυρα και στους οπαδούς του μικρότερου ετεροθαλούς αδελφού του Έθελρεντ του Ουέσσεξ. Οι οπαδοί του Εδουάρδου τελικά υπερίσχυσαν και ο ίδιος στέφθηκε βασιλιάς των Αγγλοσαξόνων ιδιαίτερα με την υποστήριξη των αρχιεπισκόπων Δουνστάνου και Όσβαλντ. Αμέσως ξέσπασε εμφύλιος πόλεμος ανάμεσα στους ισχυρούς κόμητες Έλφχιρ και Έθελγουιν με την δικαιολογία ότι ο Εδουάρδος ήταν ανίκανος να καταργήσει τις εκκλησιαστικές ρυθμίσεις του πατέρα του οι οποίες μείωναν την εξουσία τους. 
Η σύντομη βασιλεία του νεαρού Εδουάρδου ολοκληρώθηκε με την σκληρή δολοφονία του στο κάστρο του Κορφ υπό ανεξιχνίαστες συνθήκες (978). Το σώμα του ετάφη σε μεγαλοπρεπή τελετή στο Σάφτεσμπουρι στις αρχές του 979, τα υπολείμματα του μετακινήθηκαν αργότερα σε προνομιακή θέση στο αβαείο (1001) με την σύμφωνη γνώμη του αδελφού του Έθελρεντ, την ίδια εποχή ο Εδουάρδος είχε ανακηρυχτεί Άγιος. Πλήθος αναφορές καταγράφηκαν μετά τον θάνατο του στις οποίες παρουσιάζεται σαν μαρτυρικό θύμα της μητριάς του Έλφθραιθ, ανακηρύχτηκε άγιος από την Ρωμαιοκαθολική εκκλησία, την Ανατολική Ορθόδοξη εκκλησία και την Αγγλικανική κοινότητα. Η ημερομηνία της γέννεσης του είναι άγνωστη αλλά ο Εδουάρδος ήταν ο μεγαλύτερος από τα τρία παιδιά του πατέρα του και ήταν ήδη έφηβος όταν ο Έντγκαρ πέθανε σε ηλικία μόλις 32 ετών (975).
Θύμαινα

Η Θύμαινα είναι νησί του συμπλέγματος των Φούρνων που βρίσκεται μεταξύ Σάμου και Ικαρίας. Παλαιότερα λεγόταν και Φύμαινα. Κατά μία εκδοχή το όνομα Θύμαινα πιστεύεται ότι οφείλεται στα πολλά θυμάρια που υπάρχουν στο νησί. Είναι το δεύτερο μεγαλύτερο νησί του συμπλέγματος μετά τους Φούρνους με έκταση 10,071 τ.χλμ.. Ο πληθυσμός της συμφωνα με την απογραφή του 2011 είναι 136 κάτοικοι που διαμένουν στους δύο οικισμους του νησιού την Θύμαινα και την Κεραμειδού (7 κάτοικοι). Η εξέλιξη του πληθυσμού του νησιού φαίνεται στον παρακάτω πίνακα.

Το 2008 στο δημοτικό σχολείο του νησιού υπήρχαν μόνο 6 μαθητές.Το υψηλότερο σημείο του νησιού είναι 470 μ.

Η Θύμαινα όπως και ολόκληρο το σύμπλεγμα των Φούρνων είναι ενταγμένη στο δίκτυο Natura 2000 ως ζώνη υψηλής προστασίας (ΖΕΠ) και χαρακτηρίζεται επίσης σημαντική περιοχή για τα πουλιά της Ελλάδας (ΣΠΠΕ)
Αγία Φιλοθέη Αμαρουσίου

Αρχείο:Η Αγία Φιλοθέη..jpg


Η Αγία Φιλοθέη μία από τις πιο αναβαθμισμένες περιοχές του Δήμου Αμαρουσίου, είναι συνοικία στο νοτιοδυτικό άκρο της πόλης του Αμαρουσίου, μεταξύ του ΟΑΚΑ και της Φιλοθέης. Η συνοικία Αγία Φιλοθέη Αμαρουσίου πήρε το όνομά της από το ιστορικό της Μνημείο «Μετόχι Καλογρέζας», που είχε ιδρύσει η Αγία Φιλοθέη των Αθηνών. Εως το 2008 ονομαζόταν Νέα Φιλοθέη και παλαιότερα αποτελούσε μέρος του Δήμου Χαλανδρίου και πριν το 1933 του Δήμου Αθηναίων. Από Νέα Φιλοθέη μετονομάστηκε σε Αγία Φιλοθέη επί δημαρχίας Γεωργίου Πατούλη το 2008, για ιστορικούς λόγους διότι στην περιοχή ασκήτευε και ετάφη η Αγία Φιλοθέη.
Αθλητική Ένωση Πάφου

Η Αθλητική Ένωση Πάφου ή η ΑΕΠ (διαβάζεται «αέπ») ήταν κυπριακή ποδοσφαιρική ομάδα από την πόλη της Πάφου. Ιδρύθηκε το 2000 με τη συγχώνευση δύο ιστορικών σωματείων της Πάφου, του ΑΠΟΠ Πάφου και του Ευαγόρας Πάφου. Έδρα της ομάδας ήταν το Παφιακό Στάδιο.
Δίοι

Οι Δίοι ήταν αρχαίο θρακικό φύλο που κατοικούσε στην περιοχή της Ροδόπης, στην κοιλάδα του μέσου και άνω ρου του Νέστου και ανατολικά του.

Πανάρχαιο πελασγικό φύλο, παρακλάδι των Οδρυσών, που θεωρούνταν ότι κατάγονταν από τον Δία για αυτό και ονομάζονταν και Δίοι. Οι Δίοι είχαν ιδρύσει αποικίες δίνοντας σε όλες το όνομα Δίον, γνωστότερη είναι το Δίον Πιερίας. Δίοι πήραν μέρος στον Τρωικό πόλεμο και στην εκστρατεία του Μεγάλου Αλεξάνδρου.

Η περιοχή στην οποία κατοικούσαν ήταν η ανατολική όχθη του Νέστου, βόρεια της Ηδωνίδας, από τις πηγές έως τα Θρακικά Τέμπη και η κοιλάδα του Δεσπάτη. Η περιοχή που πολύ αργότερα, κατά την Οθωμανική περίοδο ήταν γνωστή με το όνομα Τσετς. Επίσης, η περιοχή τους περιελάμβανε την βόρεια πλαγιά του Φαλακρού και το όρος Ελατιά. Βόρεια-βορειοανατολικά των Δίων ζούσαν οι Βησσοί, νότια-νοτιοανατολικά οι Σάτρες, βορειοδυτικά οι Παιόπλες και νοτιοδυτικά οι Οδομάντες.
Εθνικός Άχνας

Ο Εθνικός Άχνας είναι κυπριακή ποδοσφαιρική ομάδα από την Άχνα της επαρχίας Αμμοχώστου. Ιδρύθηκε το 1968. Η έδρα της ομάδας βρίσκεται στην Άχνα, ωστόσο από το 1974 και έπειτα δεν μπορεί να τη χρησιμοποιήσει λόγω της τουρκικής εισβολής και κατοχής. Προσωρινή ποδοσφαιρική έδρα της ομάδας αποτελεί το Στάδιο Εθνικού Άχνας στην περιοχή Δασάκι Άχνας. 

Η ομάδα μετράει 32 συμμετοχές στην Α΄ Κατηγορία της Κύπρου, το ανώτατο ποδοσφαιρικό πρωτάθλημα της χώρας. Ο Εθνικός έχει μια συμμετοχή σε τελικό του Κυπέλλου Κύπρου της περιόδου 2001-02.
Ατρόμητος Γεροσκήπου

Ο Ατρόμητος Γεροσκήπου ήταν κυπριακή ποδοσφαιρική ομάδα με έδρα τη Γεροσκήπου της επαρχίας Πάφου. Ιδρύθηκε το 1956. Έδρα της ομάδας ήταν το Δημοτικό Στάδιο Γεροσκήπου. Το σωματείο ήταν εκ των ιδρυτών της Ποδοσφαιρικής Ομοσπονδίας Αγροτικών Σωματείων Πάφου, στα πρωταθλήματα της οποίας αγωνιζόταν μέχρι το 2004. Τη χρονιά εκείνη προβιβάστηκε στη Δ΄ κατηγορία, στη συνέχεια στη Γ΄ κατηγορία, έπειτα στη Β΄ κατηγορία και ακολούθως αγωνίστηκε στην Α΄ κατηγορία για μία περίοδο. Το 2013 η ποδοσφαιρική ομάδα του σωματείου αποσύρθηκε απο την δύναμη της ΚΟΠ, λόγω οικονομικών προβλημάτων και στη συνέχεια διαλύθηκε.
Γεώργιος Παναγόπουλος

Ο Γεώργιος Παναγόπουλος (1910-1988) διετέλεσε δήμαρχος Αιγίου κατά την περίοδο 1974-1978 ενώ συνέγραψε και ιστορικές μελέτες σχετικές με το Αίγιο.
Lancia Delta

Lancia Delta ήταν το όνομα διαφόρων μοντέλων αυτοκινήτων της ιταλικής αυτοκινητοβιομηχανίας Lancia, όλα της μικρομεσαίας κατηγορίας C. Η πρώτη γενιά της Delta κατασκευαζόταν από τον Σεπτέμβριο του 1979 έως το 1994 και η δεύτερη από τον Μάρτιο του 1993 έως τον Αύγουστο του 1999, χωρίς να υπάρξει στη συνέχεια άμεσος διάδοχος. Από τον Αύγουστο του 2008 έως τον Δεκέμβριο του 2014 παρήχθη ένα ακόμα Delta, με σημαντικά μεγαλύτερες εξωτερικές διαστάσεις και εμφανώς πιο πολυτελή εξοπλισμό από τα παλαιότερα. Όλα τα Delta πρώτης και τρίτης γενιάς διατέθηκαν αποκλειστικά σε 5-πορτη hatchback εκδοχή αμαξώματος, ενώ ειδικότερα η δεύτερη γενιά του προσφέρθηκε ως 3-πορτο και 5-πορτο hatchback. Επίσης, η Delta πρώτης γενιάς εξακολουθεί να είναι μέχρι σήμερα το πιο πετυχημένο αυτοκίνητο σε ράλλυ.
Έθελσταν της Αγγλίας

Ο Έθελσταν της Αγγλίας (Αρχ. αγγλ.: "Æþelstan", 894 – 27 Οκτωβρίου 939) βασιλιάς των Αγγλοσαξόνων (924 - 927) και βασιλιάς της Αγγλίας (927 - 939) ήταν ο μεγαλύτερος γιος του Εδουάρδου του Πρεσβύτερου και της πρώτης συζύγου του Έκγκουιν. Οι σύγχρονοι ιστορικοί τον θεωρούν σαν τον πρώτο βασιλιά της Αγγλίας και έναν από τους κορυφαίους Αγγλοσάξονες βασιλείς, δεν παντρεύτηκε ποτέ, δεν άφησε απογόνους και τον διαδέχθηκε ο ετεροθαλής αδελφός του Έντμουντ.

Όταν πέθανε ο Εδουάρδος ο πρεσβύτερος τον Ιούλιο του 924 ο Έθελσταν έγινε δεκτός ως βασιλιάς από τους κατοίκους της Μερκίας, ο ετεροθαλής αδελφός του Έλφγουιρντ της Αγγλίας αναγνωρίστηκε ως βασιλιάς από τους κατοίκους του Ουέσσεξ αλλά πέθανε μόλις τρεις βδομάδες μετά τον θάνατο του πατέρα τους. Ο Έθελσταν διέμεινε στο Ουέσσεξ για μερικούς μήνες και δεν στέφτηκε βασιλιάς πριν τον Σεπτέμβριο του 925, κατέκτησε το τελευταίο οχυρό των Βίκινγκ την Γιορκ (927) και έγινε ο πρώτος Αγγλοσάξονας βασιλιάς που κυβέρνησε σε ολόκληρη την Αγγλία. Το 934 επιτέθηκε στην Σκωτία αναγκάζοντας τον βασιλιά Κωνσταντίνο Β΄ να του δηλώσει την υποταγή του. Οι δυνάμεις της Σκωτίας και των Βίκινγκ συγκεντρώθηκαν και του επιτέθηκαν (937) αλλά ο Έθελσταν τους συνέτριψε στην "Μάχη του Μπρούνανμπουρ" μια νίκη που ανέβασε κατακόρυφα την φήμη του στα Βρετανικά νησιά. Μετά τον θάνατο του (939) οι Βίκινγκ επιτέθηκαν ξανά στην Γιορκ και τελικά κατάφεραν να την ανακαταλάβουν (954).
Ο Έθελσταν δημιούργησε κεντρική κυβέρνηση με παραγωγή καταστατικών και την πρόσκληση ηγεμόνων από απομακρυσμένους περιοχές στο βασίλειο του όπως οι Ουαλοί οι οποίοι δεν ανήκαν στο βασίλειο του αλλά δέχτηκαν την ηγεμονία του. Τα κείμενα που διασώθηκαν για τον ίδιο τα οποία ήταν τα περισσότερα από οποιονδήποτε άλλον Ευρωπαίο ηγεμόνα τον 10ο αιώνα εκδηλώνουν την αγωνία του για τις λεηλασίες, τις ληστείες και την ασφάλεια των κατοίκων του βασιλείου του. Οι νομοθετικές του ρυθμίσεις βασίστηκαν σε αυτές που ξεκίνησε ο παππούς του Αλφρέδος ο Μέγας, ήταν ο πιο ευσεβείς από όλους τους Σάξονες βασιλείς με την συλλογή ιερών κειμηλίων και την ίδρυση εκκλησιών. Η αυλή του έγινε το κέντρο μάθησης της Αγγλικής βάσης και έθεσε τις βάσεις δημιουργίας Βενεδικτινών μονών στην Αγγλία τον επόμενο αιώνα. Κανένας άλλος Σάξονας βασιλιάς δεν έπαιξε τόσο σημαντικό ρόλο στην εποχή του όπως ο Έθελσταν ο οποίος τακτοποίησε να παντρέψει τις αδελφές του με κορυφαίους Ευρωπαίους μονάρχες.
Δημήτρης Τηνιακός

Ο Δημήτρης Τηνιακός (1920 - 9 Δεκεμβρίου 1997) ήταν Έλληνας ζωγράφος και ποιητής.
Έλφγουιρντ του Ουέσσεξ

Ο Έλφγουιρντ του Ουέσσεξ ("Ælfweard of Wessex", 902 – 2 Αυγούστου 924) βασιλιάς του Ουέσσεξ (924) για 4 εβδομάδες ήταν μεγαλύτερος γιος του Εδουάρδου του γηραιού και της δεύτερης συζύγου του Έλφλεντ. Διαδέχθηκε τον πατέρα του στο Ουέσσεξ στις 17 Ιουλίου 924 ενώ ο ετεροθαλής αδελφός του Έθελσταν της Αγγλίας ο οποίος ήταν μεγαλύτερος του ήταν διάδοχος του πατέρα τους στην Μερκία. Ο Έλφγουιρντ πέθανε πρόωρα και άτεκνος στις 2 Αυγούστου της ίδιας χρονιάς, ο αδελφός του Έθελσταν κληρονόμησε και το Ουέσσεξ.
Σωτήρης Καϊάφας

Ο Σωτήρης Καϊάφας (γεννήθηκε 17 Δεκεμβρίου 1949) είναι Κύπριος ποδοσφαιριστής. Θεωρείται ως ένας από τους κορυφαίους Κύπριους επιθετικούς όλων των εποχών. Αγωνίστηκε στην Ομόνοια Λευκωσίας κατά την περίοδο 1967 - 1984, ενώ κατά το ποδοσφαιρικό έτος 1975-76 κέρδισε το Χρυσό Παπούτσι ως πρώτος σκόρερ των ευρωπαϊκών πρωταθλημάτων με 39 γκολ. 

Υπήρξε ακόμη πρώτος σκόρερ του Παγκυπρίου πρωταθλήματος οκτώ φορές, με 44 γκολ το 1976-77, έχει το ρεκόρ επίτευξης τερμάτων σε μια αγωνιστική περίοδο πρωταθλήματος, πέτυχε τα περισσότερα γκολ στην ιστορία της Oμόνοιας και του Kυπριακού ποδοσφαίρου (σε 489 με Oμόνοια και Eθνική πέτυχε 324 γκολ), αναδείχθηκε δυο χρονιές το 1976 και το 1978 «Αθλητής της Xρονιάς» από την EAK και περισσότερες σαν «ποδοσφαιριστής της χρονιάς». Με την ομάδα του στην περίοδο 1967-1984 είχε 11 πρωταθλήματα, 6 κύπελλα, 5 νταμπλ και 5 ασπίδες. Η επίδοσή του το 1976 με 39 γκολ τον έφερε στην πρώτη θέση παγκοσμίως.

O Σωτήρης Καϊάφας γεννήθηκε το 1949 στη Μια Μηλιά και τα πρώτα ποδοσφαιρικά του βήματα τα έκανε στην ομάδα του χωριού του την Πρόοδο. Tο 1965 εντάχθηκε στην Ομόνοια και το 1967 έκανε το ντεμπούτο του στην α’ ομάδα όπου για 17 χρόνια, μέχρι το 1984.

Στην Εθνική Oμάδα έπαιξε 18 αγώνες σημειώνοντας 2 γκολ. H αποστολή του ήταν δύσκολη γιατί η Eθνική έπαιζε στα περισσότερα παιχνίδια της με μαζική άμυνα, με αποτέλεσμα ο ένας ή οι δυο επιθετικοί να είναι ξεκομμένοι χωρίς συμπαράσταση από τους υπόλοιπους συμποδοσφαιριστές τους.

Κύρια χαρακτηριστικά του παιχνιδιού του Kαϊάφα ήταν η εξυπνάδα, οι σωστές κινήσεις, η όσφρηση του γκολ, η κυριαρχία του στον αέρα με τη σωστή τοποθέτηση και το εκτόπισμα του λόγω όγκου, η γρήγορη αλλαγή της μπάλας από το ένα στο άλλο πόδι, το καλό σουτ και με τα δυο πόδια και τέλος ο άριστος τρόπος που χρησιμοποιούσε το κεφάλι του.

Σαν επιστέγασμα και επιβράβευση της ποδοσφαιρικής αξίας του Καϊάφα είναι ότι έχει επιλεγεί απο την Κ.Ο.Π. σαν ο κορυφαίος ποδοσφαιριστής του αιώνα στην Κύπρο.

Το 2003 επελέγη από την Ομοσπονδία της Κύπρου ως ο "χρυσός παίκτης" της χώρας για τον εορτασμό των 50 χρόνων της ΟΥΕΦΑ.
Λουγκάνο

Το Λουγκάνο (ιταλικά: "Lugano", λατινικά: "Luganum") είναι η μεγαλύτερη ιταλόφωνη πόλη στο καντόνι Τιτσίνο στην νότια Ελβετία. Ο πληθυσμός του είναι 52.000 κάτοικοι, ενώ η ευρύτερη περιφέρεια έχει περίπου 140.000 κατοίκους. Το Λουγκάνο διαθέτει το δικό του αεροδρόμιο, το "Lugano Airport".

Το όνομα της πόλης προέρχεται, πιθανόν, από τη λατινική λέξη "Lucus", που σημαίνει δάσος ή ιερό δάσος, ή από τη γαλατική "locovanno" "κάτοικος λίμνης".
Singles

Singles (γνωστό και ως s1NgLEs) είναι ο τίτλος μιας ελληνικής κωμικής νεανικής τηλεοπτικής σειράς που δημιουργήθηκε από τον Γιώργο Φειδά, και προβλήθηκε από τους τηλεοπτικούς δέκτες του Mega Channel τις σεζόν 2004-08. Η σειρά παρουσιάζει τις ζωές μιας παρέας νεαρών ανθρώπων τις εργασιακές και τις μεταξύ τους σχέσεις, ερωτικές και κοινωνικές. Σε κάθε επεισόδιο περιγράφονται από τους ήρωες (κυριότερα από τη Ράνια) θεωρίες ζωής και βλέπουμε πως εφαρμόζεται στη ζωή του κάθε χαρακτήρα, άλλα και του κοινωνικού του περιβάλλοντος, ενώ μέσα από τη σειρά θίγονται διάφορα κοινωνικά ζητήματα όπως η φιλία, η σεξουαλικότητα, η οικογένεια και κυριότερα οι σχέσεις των ανθρώπων στις μέρες μας. Βασικοί χαρακτήρες της σειράς είναι αυτός της Ράνιας και αυτός της Λίλας. Σε κάθε κύκλο της σειράς το πρωταγωνιστικό καστ δέχεται αλλαγές με προσθήκη και αφαίρεση χαρακτήρων με τους δύο παραπάνω ρόλους να παραμένουν στη σειρά από την αρχή μέχρι το τέλος της. Ηθοποιοί που πρωταγωνίστησαν επίσης στη σειρά είναι η Παναγιώτα Βλαντή, ο Μάξιμος Μουμούρης, ο Οδυσσέας Παπασπηλιόπουλος, ο Αντώνης Φραγκάκης, ο Άρης Σερβετάλης, ο Σωκράτης Πατσίκας και η Στέφη Πουλοπούλου.

Ο πρώτος κύκλος της σειράς έκανε πρεμιέρα στις 19 Οκτωβρίου του 2004, με τον Γιώργο Φειδά να γράφει το σενάριο και τον Παναγιώτη Κράββα στη σκηνοθεσία, και ολοκληρώθηκε στις 21 Ιουνίου του 2005 σε 21 επεισόδια. Η εγκυμοσύνη της ηθοποιού Μαρίας Σολωμού στο τέλος του πρώτου κύκλου, είχε ως αποτέλεσμα να ολοκληρωθεί πρόωρα ο κύκλος της σειράς και να ανασκευαστεί ο ρόλος της Ράνιας ως εγκύου, παρόλο που η σειρά ανανεώθηκε για δεύτερο κύκλο και δεν προβλήθηκε την περίοδο 2005-06. Τελικά, ο δεύτερος κύκλος, με τίτλο Singles 2, ξεκίνησε στις 4 Οκτωβρίου του 2006 με το πρωταγωνιστικό καστ να έχει υποστεί αλλαγές και τη σειρά να παρουσιάζει τη ζωή των ηρώων πέντε χρόνια μετά και σκηνοθέτης πλέον είναι ο Στέφανος Μπλάτσος, και ολοκληρώθηκε στις 20 Ιουνίου του 2007 σε 28 επεισόδια. Ο τρίτος κύκλος, με τίτλο Singles 2 ½, ξεκίνησε στις 3 Οκτωβρίου του 2007 και αποτέλεσε τη συνέχεια της ιστορίας του Singles 2, και ολοκληρώθηκε στις 30 Ιανουαρίου του 2008 σε 11 επεισόδια. Ο τέταρτος και τελευταίος κύκλος της σειράς ξεκίνησε την ίδια σεζόν και συγκεκριμένα στις 6 Φεβρουαρίου του 2008, με τίτλο Singles 3, και ολοκληρώθηκε οριστικά στις 11 Ιουνίου του 2008 σε 15 επεισόδια, ύστερα από συνολικά 75 επεισόδια.
Ραμ Μπαράν Γιαντάβ

Ο Ραμ Μπαράν Γιαντάβ ("रामवरण यादव", 4 Φεβρουαρίου 1948 - ...) είναι πολιτικός του Νεπάλ. Γενικός Γραμματέας του κόμματος του Κογκρέσου του Νεπάλ. Eξελέγη πρώτος πρόεδρος της χώρας, τον Ιούλιο του 2008 από τη Συντακτική Συνέλευση.
Ελένη Ράντου

Η Ελένη Ράντου (Αιγάλεω Αττικής, 12 Νοεμβρίου 1965) είναι Ελληνίδα ηθοποιός του θεάτρου, της τηλεόρασης και του κινηματογράφου.
Η Δίκη

Η Δίκη (γερμανικά: Der Prozeß) είναι τίτλος γερμανόφωνου μυθιστορήματος του Τσεχοεβραίου συγγραφέα Φραντς Κάφκα. Ξεκίνησε να γράφεται το 1914 και δημοσιεύτηκε μετά το θάνατό του, το 1925, από το φίλο του Μαξ Μπροντ, παρά την επιθυμία του Κάφκα να καταστραφούν τα χειρόγραφα του ημιτελούς του έργου.
3rei Sud Est

μικρογραφία|Οι 3rei Sud Est
Οι 3rei Sud Est (γράφονται επίσης 3 Sud Est ή 3SE) είναι ρουμανικό μουσικό συγκρότημα της χορευτικής μουσικής. Δημιουργήθηκαν το 1997. Κυκλοφόρησαν περίπου 10 δισκογραφικές δουλειές και μάξι σινγκλ, σε ρουμανικά και σε αγγλικά. Στα πρώτα χρόνια της καριέρας τους απόλαυσαν γρήγορη επιτυχία. Τραγούδια τους που έγιναν γνωστά είναι τα αγγλόφωνα «Don’t say I love You» και «Miracle».
Σουφλί

Το Σουφλί, έδρα του Δήμου Σουφλίου, είναι πόλη στο Νομό Έβρου. Βρίσκεται βορειοανατολικά της Αλεξανδρούπολης και νοτιοδυτικά της Ορεστιάδας, και απλώνεται στην ανατολική πλευρά του λόφου του Προφήτη Ηλία, ενός από τα τελευταία υψώματα της οροσειράς της Ροδόπης. Το κέντρο της πόλης βρίσκεται σε απόσταση 500 μέτρων από τον Ποταμό Έβρο. Το Σουφλί είναι κυρίως γνωστό για τη βιομηχανία του μεταξιού που αναπτύχθηκε εκεί από τα μέσα του 19ο αιώνα. Μέχρι τις αρχές του 1980 πολλοί κάτοικοι ασχολούνταν συστηματικά με την σηροτροφία, ωστόσο διάφοροι παράγοντες οδήγησαν σταδιακά στην παρακμή της πόλης. Τα τελευταία χρόνια έχουν γίνει προσπάθειες για να επανέλθει η πόλη σταδιακά εκεί οπού ήταν στο παρελθόν και έτσι σήμερα δραστηριοποιούνται 65 σηροτρόφοι, και λίγες οικοτεχνίες και εργοστάσια, πού κρατάνε ψηλά την παράδοση του Σουφλίου και χαρίζουν στους επισκέπτες όμορφα προϊόντα από την περιοχή.
Αλέξανδρος Αντωνόπουλος

Ο Αλέξανδρος Αντωνόπουλος (10 Αυγούστου 1947) είναι Έλληνας ηθοποιός με σημαντική καριέρα στο θέατρο, τον κινηματογράφο και την τηλεόραση. Είναι περισσότερο γνωστός για τους ρόλους του στις ταινίες "Safe Sex" και "Το κλάμα βγήκε απ' τον παράδεισο", ενώ στο θέατρο έχει παίξει σε έργα των Ευριπίδη, Αριστοφάνη, Ουίλλιαμ Σαίξπηρ, Χένρικ Ίψεν, Λουίτζι Πιραντέλο, Νότη Περγιάλη και πολλών άλλων.
BMW Isetta

Το BMW Isetta ήταν ένα μικροσκοπικό αυτοκίνητο πόλης, που παρήχθη από τη γερμανική αυτοκινητοβιομηχανία BMW, από τον Απρίλιο του 1955 έως τον Μάιο του 1962. Το όχημα ήταν αρχικά διαθέσιμο με μονοκύλινδρο κινητήρα 247 cm³ και ισχύος 12 hp, και από την σεζόν του 1957 κυβισμού 298 cm³ και ισχύος 13 hp. Συνολικά πωλήθησαν 161.728 αντίτυπα όλων των εκδοχών του BMW Isetta, με αποτέλεσμα να γίνει το πρώτο σε πωλήσεις μοντέλο με μονοκύλινδρο κινητήρα, στην παγκόσμια ιστορία της αυτοκίνησης.

Λόγω του αυγοειδούς σχήματος του αμαξώματος και της εμφάνισης τύπου φυσαλίδας που είχαν τα παράθυρα της αρχικής έκδοσης Isetta 250, το μοντέλο έγινε γνωστό ως «bubble car» («αυτοκίνητο φυσαλίδα»), όνομα που δόθηκε μεταγενέστερα και σε άλλα παρόμοια αυτοκίνητα.
Περιοχή Πληροφοριών Πτήσεων

Η Περιοχή Πληροφοριών Πτήσεων ("ΠΠΠ", Αγγλικά:"Flight Information Region" - FIR) είναι αεροπορικός όρος που χρησιμοποιείται για να περιγράψει έναν εναέριο χώρο συγκεκριμένης έκτασης όπου παρέχεται κάποια Υπηρεσία Πληροφοριών Πτήσεων και κάποια υπηρεσία προειδοποιήσεως. Είναι ο μεγαλύτερος τακτικός διαχωρισμός του εναέριου χώρου σε χρήση παγκοσμίως σήμερα. 

Κάθε τμήμα της ατμόσφαιρας ανήκει σε κάποια συγκεκριμένη ΠΠΠ. Ο εναέριος χώρος των μικρότερων κρατών αποτελεί μία ΠΠΠ, ενώ ο εναέριος χώρος των μεγαλύτερων χωρών είναι διαιρεμένος σε περιφεριακά ΠΠΠ. Κάποια εξ αυτών μπορεί να περιλαμβάνουν τον εθνικό εναέριο χώρο περισσοτέρων κρατών. Ο διεθνής ωκεάνιος εναέριος χώρος χωρίζεται σε Περιοχές Ωκεάνιων Πληροφοριών ("Oceanic Information Regions") και υπάγεται στον έλεγχο μίας αρχής που συνορεύει με την περιοχή. Ο διαχωρισμός μεταξύ των αρχών γίνεται μέσω διεθνών συμφωνιών δια του ICAO.

Δεν υπάρχει συγκεκριμένη έκταση για κάθε ΠΠΠ, τούτο επαφίεται στη διοικητική διευκόλυνση της εκάστοτε χώρας. Σε κάποιες περιπτώσεις μπορεί να υφίσταται οριζόντιος διαχωρισμός του FIR, περίπτωση στην οποία το κατώτερο τμήμα ονομάζεται έτσι (ΠΠΠ) ενώ ο υψηλότερος εναέριος χώρος, στο ανώτερο τμήμα ονομάζεται Άνω Περιοχή Πληροφοριών ("Upper Information Region" ή "UIR"). 

Οι υπηρεσίες πληροφοριών και προειδοποίησης είναι τα βασικά επίπεδα της υπηρεσίας εναέριας κυκλοφορίας, παρέχοντας πληροφορίες απαραίτητες για την ασφαλή και αποτελεσματική διεξαγωγή πτήσεων και ειδοποίησης των αρμόδιων αρχών εάν ένα αεροσκάφος βρεθεί σε κατάσταση κινδύνου. Αυτές οι υπηρεσίες είναι διαθέσιμες σε όλα τα αεροσκάφη που πετούν εντός μιας ΠΠΠ. Υψηλότερα επίπεδα υπηρεσιών Καθοδήγησης και Ελέγχου Εναέριας Κυκλοφορίας μπορεί να είναι διαθέσιμα σε κάποια τμήματα του εναέριου χώρου, σύμφωνα με την κατάταξη του συγκεκριμένου τμήματος του εναέριου χώρου από τον ICAO, σε συνδυασμό με τους εθνικούς κανονισμούς, και την ύπαρξη κατάλληλα εξοπλισμένης αρχής παροχής αυτών των υπηρεσιών.

Κατηγορία:Αεροπορική ορολογία
Κατηγορία:Έλεγχος εναέριας κυκλοφορίας
Χημεία τροφίμων

Η Χημεία τροφίμων αποτελεί ιδιαίτερο κλάδο της Τεχνολογίας τροφίμων και ιδιαίτερα εξειδικευμένος της Χημείας, που έχει ως αντικείμενο έρευνας και μελέτης την κατανόηση των θεμελιωδών μεταβολών που μπορεί να συμβούν στη σύσταση και στη φυσική κατάσταση των τροφίμων τόσο κατά τη διάρκεια της όποιας επεξεργασίας τους, όσο και μετά απ΄ αυτή.

Οι γνώσεις αυτές κρίνονται λίαν απαραίτητες στη συνολική εκτίμηση κατά τον ποιοτικό έλεγχο των τροφίμων.
Τερπνή

H Τερπνή είναι κωμόπολη του Νομού Σερρών και έχει πληθυσμό 2.169 κατοίκους, σύμφωνα με την εθνική Απογραφή του 2011. Αποτελεί ομώνυμο Δημοτική κοινότητα του Δήμου Βισαλτίας. Βρίσκεται σε απόσταση 22 χλμ. δυτικά από τις Σέρρες, στους πρόποδες του όρους Βερτίσκου και σε υψόμετρο 80 μέτρων. Η ιστορία της χάνεται στα βάθη του χρόνου. Kύριες ασχολίες των κατοίκων είναι η γεωργία και η κτηνοτροφία, όπως επίσης και το εμπόριο. Αρκετοί κάτοικοι απασχολούνται και σε συγκεκριμένη βιομηχανία.
Ολίμπια Βενάδο Τουέρτο

thumb|150px|
Ολίμπια Βενάδο Τουέρτο
Η Ολίμπια Βενάδο Τουέρτο ("Olimpia Venado Tuerto") είναι αθλητικός σύλλογος καλαθοσφαίρισης, με έδρα την πόλη Βενάδο Τουέρτο που βρίσκεται στο Σάντα Φε της της Αργεντινής.

Αγωνίζεται στο Στάδιο Ολίμπια και τα χρώματα της ομάδας είναι το μαύρο και το κόκκινο.
Κιούσου

right|thumb|300px|Η νήσος Κιούσου.
Η νήσος Κιούσου (, προφορά: Κιούουσ'ουου, κυριολ. "Εννέα Επαρχίες"), με έκταση 36.783 τ.χλμ. και 13.231.995 κατοίκους (2006), είναι το τρίτο μεγαλύτερο νησί της Ιαπωνίας και το δεύτερο σε πληθυσμό. Η θέση της στα ΝΔ του Χονσού και του Σικόκου την κάνει επίσης το νοτιότερο από τα κύρια νησιά της Ιαπωνίας. Πριν το 1914, η έκταση του νησιού ήταν 36.706 τ.χλμ, λόγω της έκρηξης του ηφαίστειου Σακουρατζίμα. Η έκρηξη ήταν τόσο δυνατή, που ένωσε το νησί Σακουρατζίμα με το Κιούσου. 

Η Κιούσου είναι νησί ορεινό και περιλαμβάνει το ηφαίστειο Άσο (1.591 μ.)- το ενεργότερο της Ιαπωνίας.

Από διοικητικής πλευράς χωρίζεται πλέον σε 7 νομούς (県, "κεν"):
* Φουκούοκα
* Καγκόσιμα
* Κουμάμοτο
* Μιγιάζακι
* Ναγκασάκι
* Οόιτα
* Σάγκα

Μεγαλύτερη πόλη είναι η Φουκουόκα, με πληθυσμό 1,4 εκατομμύρια κατοίκων. Ακολουθούν η Κιτακιούσου, Κουμαμότο, Καγκοσίμα και η ιστορική πόλη του Ναγκασάκι.
Παγκόσμια οικονομική ύφεση 2008

250px|μικρογραφία|Ρυθμός αύξησης του ΑΕΠ σε παγκόσμιο επίπεδο
Η Παγκόσμια οικονομική ύφεση 2008 ήταν μια περίοδος οικονομικής ύφεσης παγκοσμίως. Το Διεθνές Νομισματικό Ταμείο (ΔΝΤ) κατέληξε στο συμπέρασμα ότι ήταν η σοβαρότερη οικονομική και χρηματοπιστωτική κρίση μετά την Παγκόσμια οικονομική ύφεση 1929 και θεωρείται ως η δεύτερη χειρότερη ύφεση όλων των εποχών.

Η μεγάλη ύφεση προήλθε από την κατάρρευση της αγοράς ακινήτων των Ηνωμένων Πολιτειών εν αντιθέσει με την κρίση του 2007 και την κρίση των ενυπόθηκων στεγαστικών δανείων. Σύμφωνα με την Εθνική Επιτροπή Οικονομικών Ερευνών, η ύφεση στις Η.Π.Α. διήρκεσε από τον Δεκέμβριο του 2007 έως τον Ιούνιο του 2009. Η μεγάλη ύφεση είχε ως αποτέλεσμα την έλλειψη πολύτιμων πόρων και την κατάρρευση του χρηματοπιστωτικού παγκοσμίου οικονομικού συστήματος.
Τζον Αλοΐζι

Ο Τζον Αλοΐζι ("John Aloisi", 5 Φεβρουαρίου 1976) είναι Αυστραλός πρώην διεθνής ποδοσφαιριστής. Ήταν επιθετικός με μεγάλη θητεία στα γήπεδα της Ευρώπης. Ο μεγαλύτερος αδελφός του, Ρος Αλοΐζι είναι επίσης ποδοσφαιριστής.
Δέλβινο

Το Δέλβινο () είναι δήμος στο Νομό του Αυλώνα της νότιας Αλβανίας, 16 χλμ. βορειοανατολικά των Άγιων Σαράντα. Αποτελεί το εμπορικό κέντρο μεγάλης και κλειστής λεκάνης (πεδιάδας) που διαρρέεται από τον ποταμό Μπιστρίτσα και χωρίζεται από το Ιόνιο πέλαγος από παράκτια λοφοσειρά που εκτείνεται απέναντι και βόρεια της Κέρκυρας.

Το Δέλβινο συνίσταται από μια μεγάλη κεντρική αγορά γύρω από την οποία και αναπτύχθηκαν διάφοροι οικισμοί που αποτελούν σήμερα τις 10 συνοικίες του. Επίνειο του Δέλβινου είναι οι Άγιοι Σαράντα που απέχουν περί τα 15 χλμ. Η πεδιάδα του Δέλβινου ήταν ελάχιστα καλλιεργημένη λόγω του ελώδους πυρετού που εμφανίζονταν παλαιότερα κατ΄ έτος. Το χειμώνα χρησίμευε περισσότερο για διαχείμαση αιγοπροβάτων. Στο νότιο μέρος της πεδιάδας τρέφονταν αγέλες ίππων και εξαιρετικά είδη βοοειδών.

|right|thumb|270px|Ορθόδοξη εκκλησία στο Δέλβινο

Η πόλη είναι χτισμένη σε μια ορεινή πλαγιά. Έχει ένα τζαμί και μια Ορθόδοξη, μια Καθολική και μια Προτεσταντική εκκλησία. Σε μικρή απόσταση είναι τα ερείπια ενός μεσαιωνικού κάστρου. Νοτιοδυτικά της πόλης είναι ο χώρος της αρχαίας Φοινίκης, που κηρύχθηκε Αρχαιολογικό Πάρκο το 2005. Υπάρχει μικρή τοπική προσφορά εργασίας, πέραν αυτής που παρέχεται από το Κράτος, και το Δέλβινο επωφελείται ελάχιστα από την τουριστική έκρηξη στους Άγιους Σαράντα. Η πόλη έχει μεικτό πληθυσμό Αλβανών και Ελλήνων. Σύμφωνα με το Παρατηρητήριο Ανθρωπίνων Δικαιωμάτων οι Έλληνες αποτελούσαν το 50 % του πληθυσμού της πόλης το 1989, αλλά αυτό μειώθηκε σε 25 % το 1999.
Έντβαρντ Σεβαρντνάτζε

Ο Έντβαρντ Σεβαρντνάτζε (γεωργιανά: ედუარდ შევარდნაძე, 1928-2014) ήταν Γεωργιανός πολιτικός, πρόεδρος της χώρας από τις 23 Νοεμβρίου 1995 έως τις 23 Νοεμβρίου 2003.

Γεννήθηκε στο Μαμάτι (χωριό της Γεωργίας, νομός Γουρία) στις 25 Ιανουαρίου 1928. Σε ηλικία 20 ετών ήταν μέλος του Κομμουνιστικού Κόμματος της Σοβιετικής Ένωσης. Την περίοδο 1965 - 1972 ήταν υπουργός Εσωτερικών της Σοβιετικής Γεωργίας. Το διάστημα 1972 - 1985 ήταν πρωθυπουργός του Κομμουνιστικού Κόμματος της Σοβιετικής Γεωργίας. Σε αυτή την περίοδο έγινε επίσης κάτοχος του βραβείου Ήρωας της Σοσιαλιστικής Εργασίας με χρυσό αστέρι.

Από το 1985 μέχρι το 1991 διετέλεσε υπουργός Εξωτερικών της Σοβιετικής Ένωσης, ο τελευταίος με το αξίωμα αυτό, καθώς στη συνέχεια η Ε.Σ.Σ.Δ. διαλύθηκε.

Πέθανε σε ηλικία 86 ετών στην Τιφλίδα, στις 7 Ιουλίου 2014.
Canonical Ltd.

H Canonical Ltd. είναι μια εταιρία περιορισμένης ευθύνης (Ε.Π.Ε.) που ιδρύθηκε και χρηματοδοτείται από τον Νοτιοαφρικανό επιχειρηματία Μαρκ Σάτλγουορθ. Κύριος στόχος της Canonical είναι η ανάπτυξη και η προώθηση ελεύθερου λογισμικού.

Τα κεντρικά γραφεία της είναι στο Λονδίνο, ενώ ως έδρα της επιχείρησης θεωρείται η νήσος Μαν που βρίσκεται στο Ηνωμένο Βασίλειο.
Δημήτριος Ματθαιόπουλος

Ο Δημήτριος Ματθαιόπουλος (1861 - Δεκέμβριος 1923) ήταν Έλληνας υποστράτηγος. 

Καταγόταν από το χωριό Δάρας Αρκαδίας και γεννήθηκε στον Πειραιά το 1861. Είχε δύο αδέρφια. Τον Γεώργιο Ματθαιόπουλο, μετέπειτα καθηγητή του Πανεπιστημίου Αθηνών και τον Ματθαίο Ματθαιόπουλο, αντιπλοίαρχο και Α ΓΕΝ (16/09/1912-07/04/1914). Εισήλθε στη Σχολή Ευελπίδων από την οποία εξήλθε το 1881 ως ανθυπολοχαγός μηχανικού. Διεύθυνε την εκτέλεση όλων των οχυρωματικών έργων γύρω από τη Λάρισα τη περίοδο 1911-1912. Μετείχε στον Α΄ Βαλκανικό Πόλεμο ως διοικητής στην αρχή τη 5ης μεραρχίας στη Δυτική Μακεδονία κατά το χρόνο που υπέστη αιφνιδιασμό από τουρκικό τμήμα στη περιοχή των χωριών (γραμμής) Αμύνταιο - Ρόδωνας - Σωτήρ,και στη συνέχεια της 8ης μεραρχίας στο μέτωπο της Ηπείρου όπου και τραυματίσθηκε στη μάχη του Μπιζανίου.<br> 
Στη συνέχεια μετείχε στον Β΄ Βαλκανικό Πόλεμο ως διοικητής της 8ης μεραρχίας στο μέτωπο κατάληψης της Δυτικής Θράκης μετά τον οποίο και προάχθηκε στο βαθμό του υποστρατήγου.

Αποστρατεύθηκε τον Νοέμβριο του 1922. Πέθανε τον αμέσως επόμενο χρόνο τον Δεκέμβριο του 1923.
Κατηγορία:Έλληνες αξιωματικοί του Στρατού Ξηράς
Κατηγορία:Α΄ Βαλκανικός Πόλεμος
Μπαϊράμ Πασάς

thumb|right|140px|Ο Θυρεός των Μεγάλων Βεζίρηδων
Ο Μπαϊράμ Πασάς ήταν Μέγας Βεζίρης της Οθωμανικής Αυτοκρατορίας (1637-1638), επί Σουλτάνου Μουράτ Δ', την αδελφή του οποίου είχε λάβει σύζυγο.
Σταύρος Ξενίδης

Ο Σταύρος Ξενίδης (Κωνσταντινούπολη, 8 Μαρτίου 1923 - Αθήνα, 2 Νοεμβρίου 2008) ήταν Έλληνας ηθοποιός του θεάτρου, του κινηματογράφου και της τηλεόρασης. Γεννήθηκε στην Κωνσταντινούπολη στις 8 Μαρτίου 1923 και υπήρξε παντρεμένος με την επίσης ηθοποιό, Μαργαρίτα Λαμπρινού.
Σουρντούλιτσα

Η Σουρντούλιτσα (Σερβικά: "Сурдулица/Surdulica"), είναι μια πόλη και δήμος της νοτιονανατολικής Σερβίας. Το 2002 ο πληθυσμός της πόλης ήταν 10.914, ενώ ο πληθυσμός του δήμου ήταν 22.190.
Μεταμοντερνισμός

Ο Μεταμοντερνισμός κυριολεκτικά σημαίνει «το κίνημα που ακολούθησε του μοντερνισμού». Παρά το ότι ως «μοντέρνο» αυτό καθ' αυτό ορίζεται το «σύγχρονο», το κίνημα του μοντερνισμού καθώς και η μετέπειτα αντίδραση του μεταμοντερνισμού καθορίζονται μέσα από ένα συγκεκριμένο πλέγμα αντιλήψεων. Στην Κριτική Θεωρία χρησιμοποιείται ως σημείο αναφοράς για λογοτεχνικά, θεατρικά, αρχιτεκτονικά και σχεδιαστικά έργα, καθώς επίσης στο πλαίσιο του μάρκετινγκ και των επιχειρήσεων ως ερμηνευτική της Ιστορίας, του δικαίου και της Κουλτούρας του τελευταίου μέρους του 20ου αιώνα.Ο μεταμοντερνισμός αποτελεί αισθητική , λογοτεχνική, πολιτική και κοινωνική φιλοσοφία, ως προσεγγιστική απόπειρα να περιγραφεί μία κατάσταση, status quo ή απλώς οι αλλαγές που υφίστανται οι θεσμοί και τα συστήματα (Giddens, 1990) κατά την μετανεωτερικότητα. Δηλαδή, ο μεταμοντερνισμός είναι το πολιτισμικό και πνευματικό φαινόμενο, το οποίο χρονολογείται κυρίως από τα νέα κινήματα στην τέχνη της δεκαετίας του 1920, ενώ η μετανεωτερικότητα επικεντρώνεται στα κοινωνικά και πολιτικά τεκταινόμενα του δυτικού κόσμου, καθώς και τις καινοτομίες σε διεθνές επίπεδο από το 1960 και μετά.

Ο όρος «μεταμοντέρνος» ορίζεται από το Λεξικό της Νέας Ελληνικής Γλώσσας (Γ. Μπαμπινιώτη) ως «αυτός που σχετίζεται με το σύγχρονο ρεύμα της τέχνης (αρχικώς της αρχιτεκτονικής) που αντιδρά στις φόρμες του μοντερνισμού και χρησιμοποιεί ποικιλία παραδοσιακών στοιχείων σε πρωτότυπες συνθέσεις», καθώς επίσης αυτός που «ακολουθεί αδιάκοπα τις εκάστοτε τάσεις χωρίς αρχές και σταθερά σημεία αναφοράς» και επίσης «(κατ' επέκταση στις κοινωνικές επιστήμες) ο ακραίος σχετικισμός στις αξίες και στην επιστημονική μέθοδο και η απόρριψη της αντικειμενικότητας».
Σπάρταθλον

thumb|300px|right|Μνημείο προς τιμήν των νικητών του Σπάρταθλου
thumb|150px|right|Το μετάλλιο του νικητή
thumb|150px|right|Η αντίθετη όψη του μεταλλίου
Το Σπάρταθλον (αγγλ.: "Spartathlon") είναι ένας ετήσιος διεθνής αγώνας υπερμαραθωνίου δρόμου 246,8 χιλιομέτρων, που διεξάγεται στην Ελλάδα από το 1983 στη διαδρομή Αθήνα – Σπάρτη.
Ξανθή Κωνσταντινίδου

Η Ξανθή Κωνσταντινίδου (Άγιος Αθανάσιος Δράμας, 2 Ιανουαρίου 1962) είναι Ελληνίδα ποδοσφαιρίστρια και προπονήτρια. Αποφοίτησε από το ΤΕΦΑΑ Θεσσαλονίκης το 1983 με ειδικότητα Ποδόσφαιρο, έχει κάνει μεταπτυχιακές σπουδές στην προπονητική και είναι υποψήφια διδάκτωρ στο ΤΕΦΑΑ του Δημοκρίτειου Πανεπιστήμιου Θράκης, στην κοινωνιολογία των γυναικείων σπορ. Έχει συγγράψει 3 βιβλία και πολλά άρθρα για το γυναικείο ποδόσφαιρο, είναι επί σειρά ετών καθηγήτρια φυσικής αγωγής στα ΤΕΦΑΑ Θεσσαλονίκης στον τομέα του Ποδοσφαίρου ενώ παράλληλα διδάσκει στις σχολές προπονητών της ΕΠΟ, καθώς και σε σεμινάρια του Παιδαγωγικού Ινστιτούτου και του ΥΠΕΠΘ για το ποδόσφαιρο στο σχολείο.
Υπήρξε παίκτρια και αρχηγός της 1ης γυναικείας ομάδας ποδοσφαίρου στην Ελλάδα της ΟΛΥΜΠΙΑΔΑ Θεσσαλονίκης (1979-83) και στην συνέχεια η 1η γυναίκα προπονήτρια ποδοσφαίρου.

Εργάστηκε από το 1985 ως προπονήτρια σε 2 ανδρικές και στις γυναικείες ομάδες Ολυμπιάδα '96, Κένταυρος Λάρισας, ΑΟ Ηλιούπολη Θεσσαλονίκης. Κατέκτησε το Πρωτάθλημα Ελλάδος Γυναικών το 1997 με την ΑΟ Ηλιούπολη, ενώ με την αντρική ομάδα του Αποδοτού Ναυπάκτου (1985-1987) κατέκτησε το πρωτάθλημα Ε.Π.Σ. Αιτωλοακαρνανίας. Από το 2000 ανέλαβε Τεχνική σύμβουλος των γυναικείων Εθνικών ομάδων και την περίοδο 2002 -2004 ανέλαβε προπονήτρια της Ολυμπιακής ομάδας ποδοσφαίρου γυναικών, με την οποία συμμετείχε στους Ολυμπιακούς αγώνες της Αθήνας. Κάθισε στον πάγκο της εθνικής για 57 αγώνες (19 Νίκες, 12 Ισοπαλίες, 26 Ήττες) κάτι που αποτελεί αριθμό ρεκόρ. Παράλληλα,την ίδια περίοδο, ήταν και προπονήτρια της εθνικής ομάδας νεανίδων.
Πανώλη

Η πανώλη ή πανούκλα είναι οξεία λοιμώδης νόσος, που προκαλείται από το βακτήριο "Yersinia pestis" (παστερέλλα του Υερσέν). Η νόσος μεταδίδεται στον άνθρωπο από το τσίμπημα ψύλλων, (κυρίως του είδους "Xenopsylla cheopsis"), που παρασιτούν σε άρρωστο μαύρο αρουραίο. Μεταδίδεται εύκολα και γρήγορα με άμεση ή έμμεση επαφή, ιδιαίτερα στις περιπτώσεις πνευμονικής εντόπισης, οπότε μεταδίδεται ακόμα και με τα σταγονίδια. Είναι βαριάς μορφής ασθένεια, με υψηλό πυρετό και τοξική κατάσταση. Η ασθένεια εμφανίζεται σε τρεις μορφές:

* βουβωνική (έντονη αιμορραγική λεμφαδενίτιδα), 
* πνευμονική, που είναι ιδιαίτερα μολυσματική μορφή (βαριά πνευμονία) 
* σηψαιμική. 

Η σηψαιμική και η πνευμονική μορφή είναι πάντα θανατηφόρες, εάν η θεραπευτική αγωγή δεν είναι ταχύτατα αποτελεσματική. Οι σουλφοναμίδες και ορισμένα αντιβιοτικά, όπως η στρεπτομυκίνη είναι πολύ αποτελεσματικές κατά του πανωλικού βακτηρίου. Η νόσος οδηγεί σε θνητότητα 40-60% χωρίς θεραπεία, ενώ για όσους λαμβάνουν θεραπεία η θνητότητα είναι 1-15%.

Η λέξη προέρχεται από το ουσιαστικοποιημένο επίθετο "ο, η πανώλης (-ους), το πανώλες". Εννοείται ότι προσδιορίζει το ουσιαστικό "νόσος" (πανώλης νόσος) και σημαίνει την ασθένεια που καταστρέφει τα πάντα. Για τον ίδιο λόγο έχει χρησιμοποιηθεί και για άλλες πανδημίες.

Η πανώλη είναι γνωστή από την αρχαιότητα. Παράδειγμα αναφορών είναι αυτό του Θουκυδίδη: ο λοιμός των Αθηνών, πιθανώς να είναι η πανώλη. Από τον 6ο αι. και σε όλον τον Μεσαίωνα εκδηλώνονταν μεγάλες επιδημίες, με αποτέλεσμα να παραμείνουν μόνιμα ενδημικές εστίες. Γνωστή είναι η μεγάλη επιδημία του 14ου αιώνα η οποία ονομάστηκε μαύρος θάνατος. Μετά τον 14ο αιώνα, η νόσος έγινε ενδημική και για 300 χρόνια υπήρχαν επιδημικές εξάρσεις. Στα τέλη του 19ου αιώνα, σημειώθηκε πανδημία.

Σήμερα, ενδημικές εστίες υπάρχουν κυρίως στην Ασία, στην Αφρική και στη Νότια Αμερική. Στην Ασία η νόσος μεταφέρεται κυρίως από το τρωκτικό "Marmota himalayana", ζώο που θηρεύεται κυρίως για τη γούνα του.

Η πανώλη ανήκει στις 5 σοβαρότερες μεταδιδόμενες ασθένειες. Η προφύλαξη επιτυγχάνεται με μέτρα που λαμβάνονται από την Παγκόσμια Οργάνωση Υγείας (ΠΟΥ), η τήρηση των οποίων είναι υποχρεωτική για τα κράτη-μέλη της οργάνωσης αυτής.

Η πανώλη είναι επίσης γνωστή και ως πανούκλα.

thumb|350px|right| Η πανώλη που εξαπλώθηκε μεταξύ των ζώων το 1998
thumb|350px|right|Ο «Ιατρός της Ρώμης» είναι χαλκογραφία του 1656 (J. Columbina). Η ενδυμασία που απεικονίζεται χρησίμευε κατά την άποψη των ιατρών της εποχής εκείνης στην προστασία από την επιδημία.
Πάουλο Κασόμα

Ο Πάουλο Κασόμα ("António Paulo Kassoma", γενν. στις 6 Ιουνίου 1951) είναι πολιτικός από την Ανγκόλα, που χρημάτισε ο τελευταίος πρωθυπουργός του αφρικανικού κράτους από τις 30 Σεπτεμβρίου του 2008 ως τις 4 Φεβρουαρίου 2010, οπότε η θέση καταργήθηκε. Από το 2010 ως το 2012 χρημάτισε πρόεδρος της Εθνοσυνέλευσης της Αγκόλας.
Λεονίντ Κραβτσούκ

Ο Λεονίντ Κραβτσούκ ("Леонід Макарович Кравчук", γενν. 10 Ιανουαρίου 1934) είναι Ουκρανός πολιτικός και ήταν ο πρώτος μετασοβιετικός πρόεδρος της χώρας, από τον Δεκέμβριο του 1991 έως τον Ιούλιο του 1994.

Γεννήθηκε στις 10 Ιανουαρίου 1934 στο Βέλιτι Ζίκιν, όταν ακόμα ήταν τμήμα της Πολωνίας και βίωσε την αλλαγή συνόρων μετά το τέλος του πολέμου, όταν το Βέλιτι Ζίκιν έγινε τμήμα της Ουκρανίας. Σπούδασε στο Πανεπιστήμιο του Κιέβου και κατόπιν δίδαξε πολιτική οικονομία, εντασσόμενος παράλληλα στο Κομμουνιστικό Κόμμα της Ουκρανίας. Σύντομα ανέβηκε στην κλίμακα της ιεραρχίας και ανήλθε σε υψηλά αξιώματα στους τομείς της προπαγάνδας και της ιδεολογίας ("αγκιτπρόπ"). Έγινε μέλος του ουκρανικού πολιτικού γραφείου "πολίτμπιρο" το 1989 και πρόεδρος της Βερκόβνα Ράντα το 1990, δηλαδή ανώτατος άρχων της Σοβιετικής Σοσιαλιστικής δημοκρατίας της Ουκρανίας.

Όταν εκδηλώθηκε το πραξικόπημα κατά του Μιχαήλ Γκορμπατσόφ τον Αύγουστο του 1991, ο Κραβτσούκ αρχικά εκδηλώθηκε υπέρ της διατήρησης του αμιγώς κομμουνιστικού χαρακτήρα της ΕΣΣΔ. Ωστόσο, μετά την ήττα των πραξικοπηματιών άλλαξε κατεύθυνση και εκδηλώθηκε υπέρ εθνικιστικών ιδεών και της ανεξαρτησίας της Ουκρανίας. Τον Δεκέμβριο του 1991 ο Κραβτσούκ έγινε ο πρώτος πρόεδρος της Ουκρανίας που εκλέχθηκε άμεσα από τη λαϊκή ετυμηγορία.

Μετά από μια πολιτική κρίση όπου εμπλέκονταν ο Πρόεδρος και ο Πρωθυπουργός, ο Κραβτσούκ παραιτήθηκε από την Προεδρία, αλλά έθεσε υποψηφιότητα για μια δεύτερη θητεία ως Πρόεδρος το 1994. Ηττήθηκε από τον πρώην πρωθυπουργό του, Λεονίντ Κούτσμα, ο οποίος διετέλεσε πρόεδρος για δύο θητείες. Μετά την προεδρία του ο Κραβτσούκ ήταν ενεργός στην ουκρανική πολιτική, διατελώντας ως Αναπληρωτής του Λαού της Ουκρανίας στην Ουκρανική Βουλή και ως ηγέτης της κοινοβουλευτικής ομάδας του Σοσιαλδημοκρατικού Κόμματος της Ουκρανίας (ενωμένο) από το 2002 έως το 2006. Σήμερα είναι πολιτικά ανενεργός.
Νικηφόρος Θεοτόκης

Ο Νικηφόρος Θεοτόκης (Κέρκυρα 1731 - Μόσχα 1800) ήταν Έλληνας λόγιος και θεολόγος. Έγινε αρχιεπίσκοπος των νότιων επαρχιών της ρωσικής αυτοκρατορίας. Φυσικός πολυμαθής, έχαιρε σεβασμού στην Ελλάδα της εποχής του ως Διδάσκαλος του Γένους.
Κωνσταντίνος Μοσχόπουλος

Ο Κωνσταντίνος Μοσχόπουλος (1854 - 1942) ήταν Έλληνας στρατηγός που συμμετείχε στους Βαλκανικούς Πολέμους.

Γεννήθηκε στη Κωνσταντινούπολη το 1854. Σπούδασε στη Σχολή Ευελπίδων από την οποία εξήλθε το 1877 με τον βαθμό του ανθυπολοχαγού πυροβολικού. Μετείχε στον Ελληνοτουρκικό πόλεμο του 1897 διοικώντας πυροβολαρχία. Στους Βαλκανικούς Πολέμους ήταν διοικητής της 4ης Μεραρχίας δια της οποίας και καταλήφθηκαν τα Ιωάννινα. Στις τελευταίες φάσεις του Β' Βαλκανικού Πολέμου διοίκησε ως υποστράτηγος τμήματα της Στρατιάς εκ των 4ης και 2ης Μεραρχιών. Μετά το πέρας του πολέμου προάχθηκε σε αντιστράτηγο και ανέλαβε τη διοίκηση του Γ΄ Σώματος Στρατού, την αρχηγία του Γενικού Επιτελείου και τελευταία τη Στρατιωτική Διοίκηση Ηπείρου και Κερκύρας.

Αποστρατεύθηκε στις 25 Απριλίου του 1920. Το 1922 διορίσθηκε Γενικός Διοικητής Θεσσαλονίκης. Πέθανε το 1942.


Κατηγορία:Έλληνες αξιωματικοί του πυροβολικού
Μ
Κατηγορία:Α΄ Βαλκανικός Πόλεμος
Κατηγορία:Β΄ Βαλκανικός Πόλεμος
Κατηγορία:Αρχηγοί Γενικού Επιτελείου Στρατού (Ελλάδα)
Μπραντ Τζόουνς

Ο Μπραντ Τζόουνς (1982-) είναι διεθνής Αυστραλός ποδοσφαιριστής που αγωνίζεται στη θέση του τερματοφύλακα, έχει ύψος 191 εκ. και ανήκει στην ολλανδική Φέγενορντ.
Γεργκ Χάιντερ

Ο Γεργκ Χάιντερ ("Jörg Haider", 26 Ιανουαρίου 1950 - 11 Οκτωβρίου 2008) ήταν Αυστριακός ακροδεξιός πολιτικός, αρχηγός της Συμμαχίας για το Μέλλον της Αυστρίας (ΒΖÖ) και κυβερνήτης της Καρινθίας. 

Γεννήθηκε στις 26 Ιανουαρίου του 1950 και δραστηριοποιήθηκε από την εφηβεία του στην πολιτική, η οποία έγινε η αποκλειστική απασχόλησή του από το 1977. Ήταν τότε ενταγμένος στο ακροδεξιό Κόμμα της Ελευθερίας (FPÖ). Προκάλεσε διεθνείς αντιδράσεις, όταν το FPÖ σχημάτισε το 2000 μια κυβέρνηση συνασπισμού με το συντηρητικό Λαϊκό Κόμμα, με αποτέλεσμα να επιβάλει η Ευρωπαϊκή Ένωση κυρώσεις στην Αυστρία. Η συμφωνία για τον κυβερνητικό συνασπισμό κατέρρευσε, με αποτέλεσμα να διεξαχθούν πρόωρες εκλογές το 2002, στις οποίες το FPÖ έχασε σημαντική δύναμη. 

Έπειτα από ενδοκομματικές συγκρούσεις στο FPÖ, ο Χάιντερ σχημάτισε το 2005 τη Συμμαχία για το Μέλλον της Αυστρίας (BZÖ). Στις εκλογές του 2006, το νέο κόμμα του μόλις που πέρασε το όριο του 4% που ήταν απαραίτητο για να εκλέξει βουλευτές. Ο Χάιντερ διεξήγε εκστρατεία κατά της μετανάστευσης και ήταν περιβόητος για τις προκλητικές δηλώσεις του. Το 1991 είχε δηλώσει πως το Τρίτο Ράιχ επί Χίτλερ είχε "σωστή πολιτική στην απασχόληση". Σε μια άλλη ευκαιρία, στη διάρκεια κοινοβουλευτικής συζήτησης, είχε αναφερθεί στα στρατόπεδα συγκέντρωσης αποκαλώντας τα "ποινικά στρατόπεδα". Ο Χάιντερ είχε επίσης επικριθεί ευρέως, όταν είχε συναντηθεί το 2002 με τον πρόεδρο του Ιράκ Σαντάμ Χουσεΐν. Είχε χαρακτηρίσει τη συνάντησή του αυτή "καθαρά ανθρωπιστική" υπόθεση. Ο πατέρας του Χάιντερ ανήκε στους φαιοχίτωνες (SA), τα τάγματα εφόδου του Χίτλερ. Η μητέρα του ήταν δασκάλα και είχε διατελέσει αρχηγός της Χιτλερικής Νεολαίας.
Σερ Τόμας Χάρντυ

Ο Σερ Τόμας Χάρντυ (αγγλικά:"Sir Thomas Hardy", 5 Απριλίου 1769 - 20 Σεπτεμβρίου 1839) ήταν ένας θαρραλέος αξιωματικός του Βασιλικού Ναυτικού της Μεγάλης Βρετανίας. Το 1797 κυρίευσε με έφοδο το γαλλικό μπρίκι "Mutine" στην Τενερίφη. Ανταμείφθηκε από τον Νέλσονα αναλαμβάνοντας την διακυβέρνηση του κυριευμένου πλοίου υπό την βρετανική σημαία. Κατά την ναυμαχία του Αμπουκίρ βοήθησε το μεγάλο πολεμικό "Culloden" του Τρούμπριτζ να ξεκολλήσει από έναν ύφαλο. Έπειτα από εκείνη την ημέρα καταιγιστικής δράσης τιμήθηκε από τον Νέλσονα με την ανάληψη καθηκόντων κυβερνήτη στην ναυαρχίδα "Vanguard". Διακυβέρνησε επίσης την τελευταία ναυαρχίδα του Νέλσονα, το HMS Victory, στην ναυμαχία του Τραφάλγκαρ και βρισκόταν δίπλα στον ναύαρχο μέχρι τη στιγμή του θανάτου του. Απέκτησε τον υψηλό τίτλο του Βρετανικού Ναυτικού, First Sea Lord, τον Νοέμβριο του 1830 και έφτασε στον βαθμό του αντιναυάρχου τον Ιανουάριο του 1837. Έγινε Βαρονέτος το 1806.
Μάρκος ο Ευγενικός

Ο Μάρκος ο Ευγενικός (1393-1445), υπήρξε Μητροπολίτης Εφέσου και μία από τις σημαντικότερες εκκλησιαστικές και θεολογικές προσωπικότητες της εποχής του. Θεωρείται ο κύριος παράγοντας της αποτυχίας της ένωσης της Δυτικής και της Ανατολικής Εκκλησίας στη σύνοδο της Φλωρεντίας, όπου ήταν ο μόνος που αρνήθηκε να υπογράψει. Υπήρξε ηγετική φυσιογνωμία του κινήματος των ανθενωτικών, προτείνοντας ακραίες λύσεις για την αποφυγή της ένωσης των δύο εκκλησιών («καλύτερα σκλαβωμένα σώματα στους Τούρκους, παρά σκλαβωμένο πνεύμα στον αιρετικό πάπα»). Για το λόγο αυτό εκδιώχτηκε από την αυτοκρατορική αυλή, που επεδίωκε μια συμβιβαστική λύση του ζητήματος για την αντιμετώπιση του οθωμανικού κινδύνου. Μετά τον θάνατο του τελευταίου Βυζαντινού αυτοκράτορα Κωνσταντίνου Παλαιολόγου και την αναρρίχηση στο Πατριαρχικό θρόνο του ανθενωτικού Πατριάρχη Γεννάδιου Σχολάριου ο οποίος υπήρξε μαθητής του, ανακηρύχθηκε σε Άγιο.
Πανίδης

Στην ελληνική μυθολογία με το όνομα Πανίδης είναι γνωστός ένας βασιλιάς της Χαλκίδας στην Εύβοια, αδελφός του βασιλιά Αμφιδάμαντα. Κατά την παράδοση, στους επικήδειους αγώνες που διοργάνωσε στη μνήμη του αδελφού του ο Πανίδης, διαγωνίσθηκαν στην ποίηση ο Όμηρος και ο Ησίοδος. Ο Πανίδης θέλησε να βραβεύσει τον Ησίοδο, αλλά το κοινό δεν δέχθηκε την απόφασή του και τελικώς το βραβείο δόθηκε στον `Ομηρο.
Πάνδροσος

Στην ελληνική μυθολογία η Πάνδροσος ήταν η μία από τις τρεις θυγατέρες του Κέκροπα και της Αγλαύρου. Οι αδελφές της Πανδρόσου ήταν η Έρση και η Άγραυλος ή Άγλαυρος η νεότερη, κατά μία εκδοχή και η Φοινίκη. Οι αδελφές της Πανδρόσου διέπραξαν το λάθος να ανοίξουν το καλάθι ή κιβώτιο όπου η θεά Αθηνά είχε κρύψει τον μικρό Ερεχθέα ή Εριχθόνιο και τον είχε εμπιστευθεί σε όλες τις αδελφές. Τότε είδαν μέσα ένα φίδι ή το βρέφος τυλιγμένο με φίδια. Το θέαμα αυτό τις τρόμαξε τόσο, ώστε τρελάθηκαν και γκρεμίσθηκαν από την Ακρόπολη. Μόνη τροφός του Ερεχθέα έμεινε η Πάνδροσος. Ο Ερεχθέας μεγάλωσε μέσα στον τότε ναό της Αθηνάς στην Ακρόπολη, που αργότερα ονομάσθηκε Ερέχθειο.

Οι αρχαίοι Αθηναίοι θεωρούσαν την Πάνδροσο ως τη γυναίκα που εφεύρε το κλώσιμο. Τη λάτρευαν στο Ερέχθειο και πίστευαν ότι γιος της από τον θεό Ερμή ήταν ο Κήρυξ, ο μυθικός γενάρχης του πολύ γνωστού στην αρχαία Αθήνα ιερατικού γένους των «Κηρύκων».
Μουράτ Β΄

Ο Μουράτ Β΄ ("II. Murad", 1404 - 3 Φεβρουαρίου 1451) ήταν σουλτάνος της Οθωμανικής αυτοκρατορίας (1421-1451). Νίκησε τους Ούγγρους και τους Πολωνούς στη Μάχη της Βάρνας.

Στις 29 Μαρτίου του 1430 ο Μουράτ Β΄, μετά από τριήμερη πολιορκία, καταλαμβάνει τη Θεσσαλονίκη.

Το έτος 1441-1442 έκανε μία αποτυχημένη εκστρατεία ενάντια στο Βελιγράδι που τον ανάγκασε να υπογράψει συνθήκη ειρήνης με την Ουγγαρία. Κατόπιν παραιτήθηκε από το θρόνο χάριν του 12χρονου γιου του, Μεχμέτ Β΄ Φατίχ, γνωστότερου ως «Μωάμεθ ο Πορθητής».
Ανατολικές Καθολικές Εκκλησίες

Οι Ανατολικές Καθολικές Εκκλησίες είναι 23 αυτόνομες συγκεκριμένες εκκλησίες που βρίσκονται σε πλήρη κοινωνία με τον Πάπα. Μαζί με τη Λατινική Εκκλησία, συνθέτουν την Καθολική Εκκλησία. Οι λειτουργικές, λατρευτικές και θεολογικές παραδόσεις τους, μοιράζονταν από κοινού με άλλες Ανατολικές Χριστιανικές εκκλησίες με τις οποίες κάποτε συνδέονταν, όπως οι Ανατολικες Ορθόδοξες και οι Αρχαίες Ανατολικές Ορθόδοξες Εκκλησίες.

Από τις 23 ανατολικές Καθολικές Εκκλησίες η Μαρωνιτική Εκκλησία θεωρείται ως η μόνη σε διαχρονική, αδιάκοπη και πλήρη κοινωνία με την Αγία Έδρα, ενώ διεκδικούν επίσης αδιάκοπη κοινωνία η Μελχιτική Εκκλησία  και η ιταλοβυζαντινή Εκκλησία. Οι περισσότερες από τις υπόλοιπες ανατολικές Εκκλησίες ενώθηκαν με την Καθολική Εκκλησία μετά τον 16ο αιώνα.

Το "Ανατολικό Κανονικό Δίκαιο" διέπει την λειτουργία των 23 αυτόνομων Ανατολικών Καθολικών Εκκλησιών οι οποίες βρίσκονται σε κοινωνία με την Αγία Έδρα. Το Ανατολικό Κανονικό Δίκαιο περιλαμβάνει δυο μέρη: (α) την κοινή παράδοση των 23 Εκκλησιών, η οποία είναι κωδικοποιημένη στον "Κώδικα Κανόνων των Ανατολικών Εκκλησιών" ("CCEO") (1990) (β) το μέρος του Δικαίου το οποίο σχετίζεται αποκλειστικά με τις παραδόσεις της κάθε ξεχωριστής αυτόνομης Ανατολικής Καθολικής Εκκλησίας  και βρίσκεται σε ισχύ μόνο γι’ αυτήν.